Jupiter (mitologija)

mini|217 px|James Barry: Jupiter i Junona, *hieros gamos*
U rimskoj mitologiji, **Jupiter** je kralj bogova, bog neba, munja, oluje i grmljavine. Njegov je grčki pandan Zeus, egipatski Amon, nordijski Odin, a etruščanski Tinia. Jupiter je vladar nad zakonima. Jupiter se i danas štuje, u neopaganizmu.

## Etimologija 
mini|215 px|Giulio Romano: Jupiter i Olimpija, njegova nimfa ljubavnica
Jupiterovo i Zeusovo ime potječu od imena indoeuropskog boga Dyeusa, a etimološki se povezuju. Jupiterovo i Zeusovo ime se prevode kao "svijetlo nebo", "onaj koji sve vidi" ili "božanski otac". Jupiter ima mnoge epitete. Jupiter se na latinskom kaže *Iuppiter*. 

### Epiteti 
* *Jupiter Amon* (Jupiter i egipatski bog Amon)
* *Jupiter Caelestis*  ("nebeski") 
* *Jupiter Fulgurator* ("od munja")
* *Jupiter Lucetius* ("od svjetlosti")
* *Jupiter Pluvius* ("pošiljalac kiše") 
* *Jupiter Stator* 
* *Jupiter Terminus* ili *Jupiter Terminalus* 
* *Jupiter Tonans* ("gromovnik") 
* *Jupiter Victor*  ("pobjednik")
mini|201x201px|*Jupiter Stator*, bronzana statua
* *Jupiter Summanus* 
* *Jupiter Feretrius* 
* *Jupiter Optimus Maximus* (kao vrhovni i najpoštovaniji bog)
* *Jupiter Ladicus*  
* *Jupiter Partinus* 
* *Jupiter Poeninus*  
* *Jupiter Solutorius* 
* *Jupiter Taranis* 
* *Jupiter Uxellinus* (Jupiter kao bog planina) 

## Opis Jupitera i njegovo pojavljivanje u mitologiji 
mini|lijevo|190 px|Agostino Carracci: Jupiter i Junona, *hieros gamos*
Jupiter je sin Saturna i Ops, vladara zlatnog doba. Saturn je kastrirao svog oca Cela i oženio se Ops. Ona mu je rodila 
Vestu, Cereru i Junonu, te Plutona i Neptuna, a on ih je sve progutao, jer se bojao da će ga djeca svrgnuti. Ops je sakrila Jupitera kao bebu, a njegova baka Terra, Celova žena i Saturnova i Opsina majka, ga je odgojila. Kad je odrastao, Jupiter je svrgnuo svog oca i kastrirao ga kako bi osvetio djeda. Oženio se Cererom, koja je rodila Prozerpinu, i Junonom, koja mu je rodila Marsa, Vulkana, Juventas i Diskordiju. Jupiter je našao Junonu na ostrvu Samosu. Neptunu je dao more, a Plutonu podzemlje, dok je sebi uzeo nebo. Jupiter je dobri bog koji šalje kišu, ali i zao, kada bjesni oluja. Jupiter ima mnogo ljubavnica, većina ih je preuzeta ih grčke mitologije. Jupiter je djed Romula i Rema, osnivača grada Rima. Iz Jupiterove glave je rođena božica mudrosti Minerva. Seksualno sjedinjenje između Jupitera i Junone nazvano je *hieros gamos* – "sveti brak". Kad je Junona rodila Vulkana, bio je ružan, pa su ga Jupiter i Junona bacili u more. Poslije je Jupiter ponovno vratio Vulkana jer je koristan zbog svog kovačkog umijeća. Jupiter je vladar Olimpa u rimskoj mitologiji. Jupiter sa Stimulom ima Bakusa.
mini|190 px|Hramovi na Kapitoliju
## Kult 
Najveći hram u Rimu je Jupiterov. Diljem Rimskog Carstva su mu posvećivani hramovi. Na Kapitoliju je hram posvećen Jupiteru, Junoni i Minervi. Hramovi su građeni i u kolonijama. Veliki trg ispred hrama pun je brojnih manjih hramova posvećenih manjim božanstvima, pored drugih vjerskih objekata, statua i trofeja.
## Umjetnost 
U umjetnosti se Jupiter prikazuje sa Junonom, svojim ljubavnicama, sa svojom životinjom orlom (koji je preuzet kao Zeusova životinja). Vrlo česti su prikazi Zeusa zapravo prikazi Jupitera, a oni se prikazuju obično vrlo slično. Jupiter se prikazuje kao zreli, bradati muškarac sa štapom.
## Astrološka vjerovanja 
U astrologiji je planeta Jupiter, koja predstavlja istoimenog boga, dobar znak i "dobra planeta". Jupiter potiče ljude da budu veseli te predstavlja sretnog boga, potiče fizičku snagu i materijalne uspjehe. Jupiterov je epitet i *jovijalan*. Suprotnost mu je Saturn.
## Kultura 
Po Jupiteru je ime dobila planeta Jupiter. Jupiter se pojavljuje na slikama, statuama, reljefima, te je najpoznatiji rimski bog. 

## Reference 
## Vanjski linkovi 
* https://www.ebsco.com/research-starters/social-sciences-and-humanities/jupiter-deity
* https://historycooperative.org/jupiter-god/

Kategorija:Rimski bogovi